વહેલી સવારમાંથી જ નવા વર્ષના આગમનની ઉત્સાહભરી પ્રવૃતિઓ થવા માંડે છે.ઘેર ઘેર દિપ પ્રાગટ્ય થઇ જાય છે.ભુલકાંઓથી માંડીને વૃધ્ધો સુધી બધાં જ વહેલાં ઉઠી જાય છે.આતશબાજી થવા માંડે છે.મંદિરોમાં ઘંટારવ વાગવા માંડે છે,લોકો ભાવપૂર્વક પ્રભુની ભક્તિ કરે છે.અને પછી વડીલોને પગે લાગે છે,સમવયસ્કો સહિત બધાંની સાથે હાથ મિલાવે છે.પ્રેમથી એકબીજાને હાથ જોડી “જય શ્રીકૃષ્ણ” કહે છે અને “નૂતન વર્ષાભિનંદન” કહી નવું વર્ષ એકદમ સુંદરત્તમ જાય એ માટે પ્રાર્થના અને શુભેચ્છાઓ પાઠવે છે.એકબીજાના મોં મીઠા કરાવે છે,પ્રસાદ આપે છે,મુખવાસ આપે છે.